Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: működési rendjéről szóló 217/1998. (XII. 30.) Korm. rendeletben foglalt összes korrekciót, így például
Paragraph Index: 955

3. Az űrlap adatai: — Bizonylat sorszáma: A fejezet által a Kincstár Központhoz benyújtott űrlapok éven belüli folyamatos sorszámozására szolgál. — Összes oldal: Amennyiben az előrehozások feltüntetésére a lapon található sorok száma nem elegendő, a lapok számát kell feltüntetni. — Oldalszám: Amennyiben az előrehozások feltüntetésére a lapon található sorok száma nem elegendő, az adott lap sorszámát kell feltüntetni a lapon. — Fejezet száma, neve: a Magyar Köztársaság tárgyévi költségvetéséről szóló törvényben (a továbbiakban: költségvetési törvény) található fejezetszám és megnevezés. — Tételszám: a három pozíció az engedélyezett eltéréssel érintett kincstári ügyfelek sorszámozására szolgál. — Költségvetési szerv fejezeti kezelésű előirányzat államháztartási egyedi azonosítója: Az államháztartási egyedi azonosító szám alkalmazásáról szóló 3/1997. (II. 7.) PM rendelet alapján a pénzügyminiszter által adott azonosító szám — Költségvetési szerv, fejezeti kezelésű előirányzat megnevezése: a 32 pozícióban a kincstári költségvetéssel rendelkező (önálló vagy részben önállóan gazdálkodó) számlatulajdonos, fejezeti kezelésű előirányzatok címbe beépült volt alapok esetében a költségvetési törvénynek megfelelő elnevezés szerepel. — Előirányzat-felhasználási keret számla száma: 24 pozícióban a kincstári ügyfél előirányzat-felhasználási keret számlájának (fejezeti kezelésű előirányzatok címbe beépült volt alapok esetében az alszámla száma) számát tartalmazza. — Utalás kért időpontjában még ki nem utalt éves előirányzat-felhasználási keret: az éves (módosított) előirányzat-felhasználási keretből az engedélyezett előrehozás folyósításának kért időpontjáig még ki nem utalt összeg feltüntetésére szolgál az oszlop. — Előrehozás összege: az engedélyezett előrehozás összegét kincstári ügyfelenként egymás alatt ezer forintban kell megadni. — Utalás kért időpontja: az engedélyezett előrehozás folyósításának kért időpontját (hónap, nap) 2*2 arab szám beírásával kell kitölteni. — Előrehozás összesen: az előrehozni kívánt összeget tartalmazza összesenben.

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes